Ալեքսանդր Բույնով

Ալեքսանդր Նիկոլաևիչ Բույնով (, ), խորհրդային և ռուս երգիչ, դերասան, երաժիշտ, կոմպոզիտոր, շոումեն։ ՌԴ ժողովրդական արտիստ (2010), Ինգուշեթիայի ժողովրդական արտիստ (2004), Հյուսիսային Օսիայի Հանրապետության՝ Ալանիայի ժողովրդական արտիստ։ Առավել հայտնի է «Две жизни», «Падают листья», «Пустой бамбук», «Горький мёд», «Пусть», «ВДВ - С неба привет», «В Париже ночь» և այլ երգերով։

Կենսագրություն 
Ալեքսանդր Նիկոլաևիչ Բույնովը ծնվել է 1950 թվականի մարտի 24-ին։ Հայրը՝ Նիկոլայ Ալեքսանդրովիչ Բույնովը (1911), այդ տարիներին Տուլայի մարզի Եֆրեմով քաղաքի միակ դարբնոցի սեփականատեր, «կուլակաթափ եղած» դարբին Ալեքսանդր Բույնովի ընտանիքից էր, եղել է օդաչու և սպորտի մի քանի բնագավառների վարպետ։ Մայրը՝ Կլավդիա Միխայլովնա Բույնովան (1912) (օրիորդական ազգանունը՝ Կոսովա), եղել է երաժիշտ, սովորել և գերազանցությամբ ավարտել է կոնսերվատորիայի դաշնամուրի բաժինը։ Բացի Ալեքսանդրը, ընտանիքում եղել է ևս 3 տղա։ Բոլորն էլ ստացել են երաժշտական տարրական կրթություն։

1950-ական թվականներին ընտանիքը տեղափոխվել է Մոսկվա և բնակություն հաստատել կոմունալ բնակարանում։

1973 թվականից մինչև 1989 թվականի մայիսը եղել է «Весёлые ребята» համույթի ստեղնահար։ Համույթի կազմում 16 տարվա աշխատանքի ընթացքում ձեռք է բերել համամիութենական ճանաչում, ձայնագրել բազմաթիվ հանրահայտ երգեր, մասնակցել է «Երևան-81» փոփ-երաժշտության փառատոնին, «Братиславская лира» (1985) միջազգային մրցույթին (Գրան-պրի)։

Մասնակցել է «Весёлые ребята» համույթի սկավառակների ձայնագրություններին՝ «Любовь - огромная страна», «Дружить нам надо», «Музыкальный глобус», «Дискоклуб-2», «Минуточку!!!»։ Համույթի կազմում բազմիցս շրջագայել է արտասահմանում՝ Գերմանիայում, Չեխոսլովակիայում, Հունգարիայում, Ֆինլանդիայում, Կուբայում։

1989 թվականի մայիսից զբաղվում է անհատական կարիերայով։ Ելույթ է ունենում իր սեփական «Чао» խմբի հետ։

2012 թվականին մասնակցել է «Битва хоров» նախագծին («Ռոսսիա-1» հեռուստաալիք)։

Հասարակական գործունեություն 
2005 հունիսի 28-ին ստորագրել է «ЮКОС» նախկին ղեկավարների աջակցության գրությունը»։ 2011 թվականի փետրվարին հայտարարել է, որ ամաչում է այդ արարքի համար։

«Միասնական Ռուսաստան» կուսակցության, «Միասնական Ռուսաստան» կուսակցության Մոսկովյան մասնաճյուղի քաղաքական խորհրդի անդամ է.

Մոսկվայի մարզի ներքին գործերի վարչության հանրային խորհրդի անդամ է։

Ընտանիք 
 Արկադի Բույնով՝ ավագ եղբայրը, երգում է Մոսկվայի մարզի Ռամենսկի շրջանի Զագորնովո գյուղի Միքայել հրեշտակապետի եկեղեցական երգչախմբում, ռադիոյում աշխատել է որպես թղթակից, այնուհետև տեղափոխվել է հեռուստատեսություն։ 20-ամյա աշխատանքի ընթացքում դարձել է ОРТ ալիքի երաժշտական հաղորդումների պրոդյուսեր։

Անձնական կյանք 
 Առաջին կինը (1970-1972)՝ Լյուբով Վասիլևնա Վդովինա (1953-2006, զոհվել է հրդեհից).
 Բույնովի երկրորդ կինը (1972-1985).
 Դուստրը (երկրորդ ամուսնությունից)՝ Յուլիա Բույնովա (ծնվ․ հուլիսի 5, 1973)
 Թոռը՝ Ալեքսանդր (նոյեմբեր, 2005) (Յուլիայի որդին)
 Երրորդ կինը (1985 թվականից)՝ Ելենա (Ալյոնա) Ռաֆաիլովնա Բույնովա (օրիորդական ազգանունը՝ Գուտման) (ծնվ․ հունիսի 19, 1960), եղել է բժիշկ-կոսմետոլոգ
 Որդին՝ Ալեքսեյ Ալեքսանդրովիչ Բույնով (1987)

Սկավառակագրություն 
 1991 - «Билет на Копенгаген»
 1992 - «Ё-моё»
 1993 - «Гостиница Разгульная»
 1994 - «Во, жизнь довела!»
 1995 - «Я знал любовь»
 1996 - «Я - Московский!»
 1997 - «Острова любви»
 1999 - «Финансы поют романсы»
 2000 - «Любовь на двоих»
 2001 - «Нет слов»
 2003 - «Лови»
 2004 - «Все дела»
 2006 - «В облака»
 2006 - «Взрослые песни»
 2010 - «P.R.O. Любовь»
 2012 - «Две жизни»

Ֆիլմագրություն 
Դերեր կինոյում
 1988 - «Պրիմորսկի զբոսայգի»
 1997 - «Անաստասիա» (Գրիգորի Ռասպուտին, հնչյունավորում)
 1998 - «Հին երգեր գլխավորի մասին-3» (հեռուստանախագիծ) - երգիչ Մյունխենի դիսկոյում
 2000 - «Լավ և վատ» - Ոստիկանության գնդապետ
 2001 - «Հին երգեր գլխավորի մասին։ Հետգրություն» (հեռուստանախագիծ)
 2007 - Եվ ձյուն է տեղում - կամեո

Վոկալ
 1988 - «Պրիմորսկի զբոսայգի»
 2000 - «Բրեմենյան երաժիշտներ & Co»

Կոչումներ և պարգևներ 

 Ռուսաստանի Դաշնության ժողովրդական արտիստ (2010) - արվեստի բնագավառում ունեցած մեծ ավանդի համար
 Ռուսաստանի վաստակավոր արտիստ (2002) - արվեստի բնագավառում ունեցած մեծ ավանդի համար
 Պատվո շքանշան (2005) - հայրենական էստրադային արվեստի զարգացման գործում ունեցած մեծ ավանդի համար
 Ինգուշեթիայի ժողովրդական արտիստ (2004).
 Հյուսիսային Օսիայի՝ Ալանիայի ժողովրդական արտիստ
 «Ուկրաինայի պատվո նշան» 1-ին աստիճանի շքանշան
 Պատվո նշան «Ռուսաստանի ներքին գործերի նախարարությանն աջակցելու համար»
 «Ռուսաստանի հատուկ նշանակության զորքերի» կրծքանշան
 ՌԴ պաշտպանության նախարարության շքանշան «Ռազմական համագործակցության ընդլայնման համար»
 ՌԴ պաշտպանության նախարարության «Հրետանու գլխավոր մարշալ Նեդելինի» տարբերանշան
 Ռուսաստանի նախագահի, պաշտպանության, ներքին գործերի նախարարությունների, ԱԴԾ կողմից պատվոգրեր և շնորհակալագրեր «թեժ կետերում» զորքերին աջակցելու և հովանավորելու համար
 Ռուսաստանի ՆԳՆ մրցանակի դափնեկիր
 Լեոնիդ Ուտյոսովի անվան մրցանակի դափնեկիր հայրենական մշակույթի բնագավառում ունեցած ներդրման համար
 «Տարվա երգ» փառատոնի բազմակի մրցանակակիր
 «Веселые ребята» համույթի կազմում «Բրատիսլավայի քնար» էստրադային երգերի միջազգային մրցույթի (1985) Գրան-պրիի դափնեկիր
 «Ереван-81» ռոք-փառատոնի հատուկ մրցանակ «Веселые ребята» համույթի կազմում Փոլ ՄաքՔարթնիի «Blackbird» երգի վերադաշնակման և կատարման համար
 «Դեմքեր» ամսագրի «Տարվա երգող շապիկ» կոչում (2000)

Հետաքրքիր փաստեր 
 Սկզբում երգչի ազգանունի շեշտն առաջին վանկի վրա էր։
 Եվգենի Մարգուլիսի կարծիքով՝ Ալեքսանդր Բույնովն ամենափոփայինն է ռոքերների շրջանում և ամենառոքնռոլայինն է ռուս էստրադային կատարողների շրջանում։

Ծանոթագրություններ

Արտաքին հղումներ 
 Պաշտոնական կայք
 
 Տեղեկություն անձի մասին։ Ալեքսանդր Բույնով - russiandvd.com

Ռուս երգիչներ
Ռուս կոմպոզիտորներ
Ռուսաստանի Դաշնության ժողովրդական արտիստներ
«Միասնական Ռուսաստան» կուսակցության անդամներ
«Ոսկե գրամաֆոն» մրցանակի դափնեկիրներ
Բարեկամության շքանշանի ասպետներ (Ռուսաստան)
Ռուս պրոդյուսերներ
Ռուս դերասաններ
Ռուսաստանի թատերական արվեստի ինստիտուտի շրջանավարտներ
Պատվո լեգեոնի շքանշանի ասպետներ
Ռուսաստանի Դաշնության վաստակավոր արտիստներ
21-րդ դարի երգիչներ